**Masyvai**

Masyvai- tai sudėtingesnio tipo kintamieji.

$kintamasis = 'Labas';*// paprastas kintamasis*

$masyvas = [];*// tuščias masyvas*

Masyvas yra kintamasis, kuris gali saugoti daugiau nei vieną reikšmę. Kaip?

|  |  |
| --- | --- |
| Paprastas kintamasis | Masyvas |

Paprastą kinamąjį mes galime įsivaizduoti kaip spintelę, kurioje galime laikyti įvairius daiktus:

$spintele\_1 = 'knygos';

$spintele\_2 = 'seni žurnalai';

$spintele\_3 = 'katės žaislai';

$didele\_spintele = 'knygos, katės žaislai, seni žurnalai';

Sutalpinti daiktams galime turėti tris skirtingas spinteles (kintamuosius) arba vieną didelę spintelę (kintamąjį), bet tokioje didelėje spintelėje nepatogu daiktus rūšiuoti. Kad galėtume patogiai prieiti prie kiekvieno daikto atskirai, naudojame spintelę su stalčiukais- masyvą:

$masyvas['knygos'] = '2knygos';

$masyvas['zurnalai'] = 'seni žurnalai';

$masyvas[''] = 'katės žaislai';

Čia $masyvas yra kintamojo vardas, o kvadratiniuose skliaustuose rašomas “stalčiuko pavadinimas”. Šis pavadinimas vadinamas masyvo indeksu. Masyvo indeksas gali būti bet koks stringas arba integer tipo skaičius:

$masyvas[5] = 'knygos';

$masyvas['zurnalai'] = 'seni žurnalai';

$masyvas[7] = 'katės žaislai';

Kuriant masyvą, indeksus nurodyti nėra būtina. Jeigu indeksas nenurodytas PHP automatiškai priskiria indeksą. Indeksu tampa vienetu didesnis už didžiausią masyve esantį indeksą. Jeigu masyvas tuščias arba masyve nėra skaitmeninių indeksų, indeksu tampa 0.

$masyvas[] = 'bla bla';*// masyvo indeksas automatiškai bus 8*

$masyvas[0] = 'bla bla';*// masyvo indeksas automatiškai bus 0 eilutei*

Į masyvus įrašyti duomenis galima keliais būdais. Nurodant masyvo vardą ir indeksą. Taip įrašoma viena reikšmė.

$masyvas['zurnalai'] = 'seni žurnalai';

Arba iškart galima įrašyti kelias reikšmes.

$masyvas = ['mano knygos', 'zurnalai' => 'seni žurnalai', 'zaislai' => 'katės žaislai', 'mano batai'];

Seniau masyvai buvo užrašomi kiek kitaip. Tokį užrašyma taip pat galima taikyti.

$masyvas = array('knygos' => 'mano knygos', 'zurnalai' => 'seni žurnalai', 'zaislai' => 'katės žaislai');

Masyvus išvesti galime pasinaudoję funkcija print\_r().

print\_r($masyvas);

Kiekvienas masyvas savo “stalčiukuose” gali laikyti ne tik paprastus kintamuosius, bet ir kitus masyvus. Masyve saugomi masyvai taip pat gali saugoti masyvus ir taip be galo. Visi tokie masyvai turi tą patį, vieną kintamojo vardą ir pasiekiami nurodant kelis ar daugiau indeksų

$masyvas = [];

$masyvas['kojinės'] = [];

$masyvas['kojinės']['zalios'] = 'visos žalios kojinės';

$masyvas['kojinės']['juodos'] = 'visos juodos kojinės';

$masyvas['kojinės']['margos'] = 'visos margos kojinės';

$masyvas['pirstines'] = [];

$masyvas['pirstines']['kailines'] = 'mano kailinės pirštinės';

$masyvas['pirstines']['odines'] = 'mano odinės pirštinės';

$masyvas['nosines'] = 'visos mano nosinės';